ভারতের প্রথম সংবাদপত্র "হিকির গেজেট" ১৭৮০ সালে কলকাতা থেকে প্রকাশিত হয়েছিল। কলকাতার জনপ্রিয় বাংলা সংবাদপত্রগুলি হল "আনন্দবাজার পত্রিকা", "বর্তমান", "সংবাদ প্রতিদিন", "আজকাল", "দৈনিক স্টেটসম্যান" ও "গণশক্তি"। "দ্য স্টেটসম্যান" ও "দ্য টেলিগ্রাফ" হল দুটি ইংরেজি সংবাদপত্র যা কলকাতা থেকে মুদ্রিত ও প্রকাশিত হয়। এছাড়া "দ্য টাইমস অফ ইন্ডিয়া", "হিন্দুস্তান টাইমস", "দ্য হিন্দু", "দি ইন্ডিয়ান এক্সপ্রেস" ও "এশিয়ান এজ" কলকাতার অপর কয়েকটি জনপ্রিয় ইংরেজি সংবাদপত্র। পূর্ব ভারতের বৃহত্তম বাণিজ্যকেন্দ্র কলকাতা থেকে বেশ কয়েকটি ব্যবসা-বিষয়ক দৈনিকও প্রকাশিত হয়। এগুলির মধ্যে "দি ইকোনমিক টাইমস", "দ্য ফাইনান্সিয়াল এক্সপ্রেস", "বিজনেস লাইন" ও "বিজনেস স্ট্যান্ডার্ড"। হিন্দি, উর্দু, গুজরাতি, ওড়িয়া, পাঞ্জাবি ও চীনা প্রভৃতি ভাষাতেও সংবাদপত্র প্রকাশিত হয়। সাময়িকপত্রগুলির মধ্যে "দেশ", "সানন্দা", "সাপ্তাহিক বর্তমান", "উনিশ কুড়ি", "আনন্দলোক" ও "আনন্দমেলা" জনপ্রিয়। দীর্ঘকাল ধরে কলকাতা বাংলা লিটল ম্যাগাজিন আন্দোলনের একটি কেন্দ্র।.
স্বাস্থ্য পরিষেবা
পরিবহন
দক্ষিণ কলকাতা
সংবাদপত্র ও সাময়িকপত্র